jkorsvik/nowiki_second_scrape_merged huggingface dataset:
Tore Ruud Hofstad

Tore Ruud Hofstad (født 9. august 1979 i Hurdal) er en norsk tidligere langrennsløper som representerte Lillehammer Skiklub.
Under VM 2003 i Val di Fiemme var han med på det norske laget som tok gull på stafetten, og han fikk i tillegg sølvmedalje i jaktstarten. 
I Oberstdorf to år senere, under VM 2005, var han igjen med på å vinne gull på 4 x 10 km stafett. Han vant også gull i sprintstafetten sammen med makkeren Tor-Arne Hetland. I tillegg fikk Hofstad en individuell bronsemedalje på 15 km fristil. 
Han vant sin første individuelle verdenscupseier 27. november 2005 i Kuusamo, Finland.
I  NM 2004 var Hofstad med på å vinne en jevn stafett for Lillehammer Skiklub, hvor han vant over Tor-Arne Hetland i spurten.
Han var ansett som Norges ankermann i mesterskapsstafetter, helt fram til 2007 da Petter Northug tok over rollen som Norges ankermann i mesterskapsstafetter.


== Verdenscupseire ==


== Referanser ==


== Eksterne lenker ==
(en) Tore Ruud Hofstad – Olympedia 
(en) Tore Ruud Hofstad – Sports-Reference (OL-resultater – arkivert) 
(en) Tore Ruud Hofstad – FIS (langrenn)
Jan Egil Andresen

Jan Egil Andresen (født 25. september 1978 i Mo i Rana, bor nå i Elverum) er en norsk langrennsløper som representerer Hamar Skiklubb. Han gikk tidligere for Nesna Idrettslag. Tatt ut på Team Cresco allround landslaget i 2005. Beste nasjonale resultat er sølvmedalje på 15 km fri teknikk i NM 2005, beste internasjonale resultat er 4.-plass 15 km fri teknikk i Word Cup i Nové Město 15. januar 2005.
Han tok videregående utdanning på Norges Toppidrettsgymnas i Lillehammer.


== Referanser ==


== Eksterne lenker ==
(en) Jan Egil Andresen – Olympedia 
(en) Jan Egil Andresen – Sports-Reference (OL-resultater – arkivert) 
(en) Jan Egil Andresen – FIS (langrenn)
Speakers’ Corner

Speakers' Corner er en plass i det nordøstre hjørnet av Hyde Park i London, i nærheten av Marble Arch og Tyburn. Plassen er tradisjonelt et sted for taler og debatt, spesielt på søndags morgen. Den erstattet et tidligere sted lengre inn i parken, kjent som Reformer's Tree.
Selv om de fleste faste talerne er ukjente og ofte eksentriske, har også kjente personer som Karl Marx, Lenin, Abdur Raheem Green og George Orwell talt fra Speakers' Corner. Nå og da har kandidater fra de store politiske partiene benyttet Speakers' Corner i valgkamp.
Speakers' Corner er et fremstående eksempel på ytringsfrihet, da hvem som helst kan møte opp uanmeldt og tale om et hvilket som helst emne, skjønt man må påregne at folk med motstridende meninger kommer med tilrop. De fleste av talerne er der hver søndag med innøvde taler, men det er også de faste bråkmakerne, som forsøker å latterliggjøre de svakere talerne.
Den nærmeste undergrunnsstasjonen er Marble Arch.
Hilde Gjermundshaug Pedersen

Hilde Gjermundshaug Pedersen (født 8. november 1964 i Hamar) er en norsk tidligere langrennsløper som representerte Nybygda IL.


== Karriere ==
Pedersen gikk ankeretappen på det norske laget som tok gull på 3 x 5 km stafett i junior-VM 1984 i Trondheim. Marit Elveos og Bente Meisingseth gikk de to første etappene.
Hun debuterte i verdenscupen 3. mars 1984. Etter noen års satsing på langrenn trappet hun ned, og konkurrerte i flere år bare i skiorientering, der hun tok 7 individuelle NM-gull i årene 1994–98, og ble vinner av verdenscupen i 1997. I langrenn gjorde hun comeback i verdenscupen i 1997.
Pedersen gikk på det norske stafettlaget som tok sølv i Lahtis-VM i 2001. I 2002 ble Pedersen tildelt Egebergs ærespris for sine prestasjoner i skiorientering og langrenn. I VM 2003 i Val di Fiemme vant Pedersen sine første individuelle VM-medaljer i langrenn. Det ble bronse både i sprinten og den klassiske 10-kilometeren. I tillegg gikk hun for det norske laget som tok bronsemedaljen på stafetten. I VM 2005 i Oberstdorf tok Pedersen sin tredje VM-medalje på stafetten, denne gang gull.
I estiske Otepää vant Pedersen 10 km klassisk 7. januar 2006, og tok dermed sin aller første verdenscupseier da hun var 41 år, og hun ble dermed den eldste kvinnelige vinner av et verdenscuprenn. I Ski-NM 2006 på Kongsberg tok Pedersen, sammen med sine døtre Eli og Ida, et historisk NM-gull i stafett for Nybygda IL. I Vinter-OL 2006 i Torino, Italia tok hun en bronsemedalje på 10 km klassisk.
Pedersen vant eliteklassen for kvinner i Birkebeinerrennet 15. mars 2008 på 2.52.04. Den gamle rekorden på 3.03.21 ble satt av Anita Moen i 1998. Hun vant Marcialonga i Italia både i 2007 og 2009.
Hun deltok i første sesong av Mesternes Mester.


== Verdenscupseire ==


== Medaljer i norske mesterskap ==


== Referanser ==


== Eksterne lenker ==
(en) Hilde Gjermundshaug Pedersen på Internet Movie Database 
(en) Hilde Gjermundshaug Pedersen – Olympedia 
(en) Hilde Gjermundshaug Pedersen – Sports-Reference (OL-resultater – arkivert) 
(en) Hilde Gjermundshaug Pedersen – FIS (langrenn)
Kine Beate Bjørnås

Kine Beate Bjørnås (født 12. mai 1980) er en norsk tidligere langrennsløper som representerte Idrettslaget Varden.
Hun representerte Norge under VM 2005 i Oberstdorf, der hun deltok på tre distanser. Det beste resultatet oppnådde hun på 10 km fristil, der hun ble nummer 25.
Kine Beate Bjørnås debuterte i verdenscupen 8. mars 2000 i Holmenkollen. Det fremste resultatet fra verdenscuprenn er stafettseieren i Gällivare 21. november 2004, der hun gikk startetappen for Norge. Hennes fremste individuelle plassering er en 7.-plass på jaktstarten i Sapporo i mars 2006.


== Referanser ==


== Eksterne lenker ==
(en) Kine Beate Bjørnås – FIS (langrenn) 
Mange Gode råd fra Kine
Bjørnås gikk lei og la opp
Ella Gjømle Berg

Ella Gjømle Berg (født 29. mai 1979 i Porsgrunn) er en norsk langrennsløper fra Stathelle i Bamble som representerer Lyn.
Hun deltok i VM 2005 i Oberstdorf, der hennes beste prestasjon var 9.-plassen i sprintrennet. 
Under OL 2006 i Torino ble hun nr. 4 på sprintstafett sammen med Marit Bjørgen og nr. 6 i individuell sprint. Ella Gjømle Berg deltok i VM i 2007 i Sapporo, der ble hun nr. 21 på sprinten. 
Gjømle står med en verdenscupseier, fra Oberstdorf i januar 2006 samt seier i sprint-stafett sammen med Hilde Gjermundshaug Pedersen fra Lahtis 2003, og tre seire i sprint-stafett med Marit Bjørgen i Bern og Asiago i 2005 samt Düsseldorf i 2006. På Beitostølen i 2005 var Gjømle med på vinnerlaget sammen med Bjørgen, Pedersen og Vibeke Skofterud i verdenscupstafetten.


== Verdenscupseire ==


== Referanser ==


== Eksterne lenker ==
(en) Ella Gjømle Berg – Olympedia 
(en) Ella Gjømle Berg – Sports-Reference (OL-resultater – arkivert) 
(en) Ella Gjømle Berg – FIS (langrenn) 
Fanside
Guro Strøm Solli

Guro Strøm Solli (født 29. juli 1983) er en norsk, tidligere langrennsløper fra Drevja i Nordland. Hun representerte Drevja IL. Hovedvekten i satsingen lå innen sprintlangrenn, og her har hun vist store resultater nasjonalt som internasjonalt. Hun var bosatt i Trøndelag for best mulige treningsforhold og studietilbud.
Guro Strøm Sollis beste resultat fra verdenscupen er en andreplass i lagsprint fra Düsseldorf i oktober 2005, da hun gikk sammen med Ella Gjømle. I dette rennet ble det norsk dobbeltseier, laget som bestod av Hilde Gjermundshaug Pedersen og Marit Bjørgen tok førsteplassen. 
Hun ble U23 verdensmester i 2006, og har flere ganger gått til A-finalen i WC sprintrenn, og har to tredjeplasser som beste individuelle plasseringer (fra januar 2006 og februar 2007). Hun representerte Norge i sprintrennet under VM 2005 i Oberstdorf, der hun ble nr. 10.  
Hun er verdensmester på rulleski, og vant verdenscupen i rulleski sammenlagt i 2010 og 2011.


== Referanser ==


== Eksterne lenker ==
(en) Guro Strøm Solli – FIS (langrenn)
Lars Bystøl

Lars Bystøl (født 4. desember 1978, Voss) er en norsk tidligere skihopper som representerte IL Eldar. Han vant sitt første verdenscuprenn 4. januar 2006 i Innsbruck under den tysk-østerrikske hoppuka, som første nordmann etter Per Bergerud hele 24 år tidligere.


== Karriere ==
Bystøl har deltatt i to verdensmesterskap, og begge gangene kom han hjem med medalje. Både i VM 2003 i Val di Fiemme og i VM 2005 i Oberstdorf var han med på å ta bronse i laghopping, stor bakke.
I 2006 var han med på det norske laget som vant lagkonkurransen i VM i skiflyging. Senere samme år ble han olympisk mester i normalbakke, og tok også bronse i stor bakke. Han var dessuten med på det norske laget som tok bronse i laghopp, og ble dermed den eneste deltakeren med medalje i samtlige hopp-konkurranser i OL 2006.
Lars Bystøl la opp før 2009/10 sesongen. Han er tidligere elev ved NTG Lillehammer (1994-1998).


=== Verdenscupseire ===


=== Sammenlagtplasseringer i verdenscupen ===


== Referanser ==


== Eksterne lenker ==
(en) Lars Bystøl – kategori av bilder, video eller lyd på Commons 
(en) Lars Bystøl på Internet Movie Database 
(en) Lars Bystøl – Olympedia 
(en) Lars Bystøl – Sports-Reference (OL-resultater – arkivert) 
(en) Lars Bystøl – FIS (skihopping)
Bjørn Einar Romøren

Bjørn Einar Romøren (født 1. april 1981 i Oslo) er en norsk tidligere skihopper som representerte Hosle IL. 20. mars 2005 satte han ny verdensrekord i skiflyging med 239 meter i Planica i Slovenia. Moren hans, Bente-Lill Romøren, er den eneste kvinnen i hoppkomitéen i Norges Skiforbund.


== Karrière ==
Romøren har tre ganger vært med på å ta bronsemedaljer i laghopp, under VM 2003 i Val di Fiemme, VM 2005 i Oberstdorf og Vinter-OL 2006 i Torino. To ganger har han vært med på å vinne lagkonkurransen i VM i skiflyging – i 2004 og 2006.
Romøren fikk som en del av Kollenhopp være første prøvehopper i den nye Holmenkollbakken 2. mars 2010 klokken 20.15, med et hopp på 111 meter, ettersom klubben, etter rennledelsens ønske, gjennomførte prøvehopping dagen før den offisielle åpningen. Anette Sagen var i uoffisielle avstemninger stemt frem til å være den første som skulle få hoppe i Holmenkollbakken, og dette ble senere bestemt av byrådet i Oslo. Lederen i Kollenhopp hadde tidligere uttalt at Romøren burde få være den første hopperen. Prøvehoppingen møtte derfor sterke reaksjoner, og Romøren og ledelsen i Kollenhopp ble kraftig kritisert.Under Ski-VM 2011 i Oslo vant Norge sølv i normalbakke, med Romøren på laget. De andre på det norske laget var Anders Jacobsen, Anders Bardal og Tom Hilde. VM-gullet gikk til Østerrike.


=== Verdenscupseire ===


=== Sammenlagtplasseringer i verdenscupen ===


== Annet ==
Han deltok i 2022 i NRKs reality-serie Mesternes Mester hvor han kom på andreplass etter Nils Jakob Hoff. For deltakelsen ble han nominert til publikumsprisen under Gullruten 2022, og var en av fire finalister etter den innledende avstemningen.


== Privat ==
Romøren er bror av Jan-Erik «Nag» Romøren fra black metal-bandet Tsjuder. Han er også uttalt Stabæk-supporter.16. juli 2019 ble det kjent at Romøren var diagnostisert med benvevskrefttypen Ewings sarkom.


== Referanser ==


== Eksterne lenker ==
(en) Bjørn Einar Romøren – kategori av bilder, video eller lyd på Commons 
(en) Bjørn Einar Romøren – Olympedia 
(en) Bjørn Einar Romøren – Sports-Reference (OL-resultater – arkivert) 
(en) Bjørn Einar Romøren – FIS (skihopping) 
(en) Bjørn Einar Romøren på Internet Movie Database
Kenneth Braaten

Kenneth Braaten (født 24. september 1974 i Mo i Rana) er en norsk kombinertløper som representerer Bossmo Ytteren.
Han var med på det norske laget som vant gull i lagkonkurransen under OL 1998 i Nagano. Tidligere samme år vant han sin første, og karrierens eneste, seier i verdenscupen, i et sprintrenn i Ramsau.
Han var også med på å vinne gull i lagkonkurransen under VM 2001 i Lahtis.
Braatens siste internasjonale mesterskap var VM 2005 i Oberstdorf. Etter skuffende resultalter i dette mesterskapet valgte Braaten å legge opp.


== Verdenscupseire ==


== Referanser ==


== Eksterne lenker ==
(en) Kenneth Braaten på Internet Movie Database 
(en) Kenneth Braaten – Olympedia 
(en) Kenneth Braaten – Sports-Reference (OL-resultater – arkivert) 
(en) Kenneth Braaten – FIS (kombinert)
Kristian Hammer

Kristian Hammer (født 20. mars 1976 i Narvik, oppvokst på Setermoen i Bardu) er en norsk kombinerttrener og tidligere kombinertløper. Han representerte Eidsvold Værks Skiklub. Han var landslagssjef for det norske kombinertlandslaget fra 2016 til 2019.Ved to anledninger har Kristian Hammer blitt verdensmester for lag, i VM 2001 i Lahtis, og i VM 2005 i Oberstdorf. I sistnevnte mesterskap tok han også en individuell bronsemedalje i sprintøvelsen. 
Han har fire seire fra verdenscupkonkurranser, den siste fra Sapporo i 2001. 


== Verdenscupseire ==


== Referanser ==


== Eksterne lenker ==
(en) Kristian Hammer på Internet Movie Database 
(en) Kristian Hammer – Olympedia 
(en) Kristian Hammer – Sports-Reference (OL-resultater – arkivert) 
(en) Kristian Hammer – FIS (kombinert)
Håvard Klemetsen

Håvard Klemetsen (født 5. januar 1979 i Kautokeino) er en norsk kombinertløper som representerer Kautokeino IL. Han er bosatt i Tromsø og tilhører Granåsen Skiteam.


== Karriere ==
Klemetsen debuterte i verdenscupen i 2003. Under VM 2005 i Oberstdorf var han med på å vinne gull i lagkonkurransen, og kom på 20.-plass i den individuelle kombinertøvelsen. Under VM 2007 i Sapporo vant han bronse i lagkonkurransen sammen med Espen Rian, Petter Tande og Magnus Moan.
Han deltok ved Ski-VM 2011 i Oslo, i normalbakke/10 kilometer individuelt. Han lå på andreplass etter hoppingen, og gikk ut 19 sekunder bak Eric Frenzel, men endte på 10.-plass etter langrennet.  Han tok sin første verdenscupseier 3. desember 2011 i Lillehammer (HS100 / 10 km).
Klemetsen gikk sammen med Jørgen Graabak, Magnus Moan og Magnus Krog på det norske laget som tok sølv i lagkonkurransen i normalbakken i VM 2013 i Val di Fiemme. Alle fire tilhører Granåsen Skiteam.
Under Vinter-OL 2014 hoppet og gikk Klemetsen på det norske laget som tok gull i lagkonkurransen. Klemetsen gikk der sammen med Magnus Moan, Magnus Krog og Jørgen Graabak.
Håvard Klemetsen vant 2×7,5 km i kombinert langrenn lag finale menn sammen med Jørgen Graabak i Lahtis 1. mars 2014.
Under Ski-VM 2015 i Falun tok Klemetsen sølv i lagkonkurransen i normalbakken sammen med Magnus Moan, Mikko Kokslien og Jørgen Graabak, og bronse sammen med Moan på lagsprinten.
Han la opp etter sesongen 2016/17.


== Verdenscupseire ==


=== Individuelt ===


=== Lag ===


== Referanser ==


== Eksterne lenker ==
(en) Håvard Klemetsen – kategori av bilder, video eller lyd på Commons 
(en) Håvard Klemetsen – Olympedia 
(en) Håvard Klemetsen – Sports-Reference (OL-resultater – arkivert) 
(en) Håvard Klemetsen – FIS (kombinert)
Magnus Moan

Magnus Hovdal Moan (født 26. august 1983 på Lillehammer) er en norsk tidligere kombinertløper som representerte Byåsen IL. Han har ti medaljer fra olympiske leker og verdensmesterskap.


== Karriere ==
Han deltok med suksess i VM 2005 i Oberstdorf. Han gikk for det norske laget som vant lagkonkurransen, han fikk sølv i sprintkonkurransen, og kom på fjerdeplass i det klassiske rennet (hopprenn + 15 kilometer).
I OL 2006 i Torino tok han sølv på sprinten og bronse på normaldistansen etter å ha slått Petter Tande i et spennende spurtoppgjør som ble avgjort på målfoto. Han tok sølv i VM 2007 i Sapporo i kombinert og bronse i lagkonkurransen sammen med Håvard Klemetsen, Espen Rian og Petter Tande. Han tok igjen bronse i lagkonkurransen i Ski-VM 2009 i tsjekkiske Liberec.
I VM på ski 2011 i Holmenkollen gikk Moan sisteetappen på stafetten i begge lagkonkurransene. Det endte med bronsemedalje i både lagkonkurransen i stor bakke og lagkonkurransen i normalbakken. Det gikk ikke like godt i de individuelle rennene på hjemmebane. Moan endte på 14.-plass i normalbakken/10 kilometer og selv om han lå på 17.-plass etter hopprennet i stor bakke, valgte han å ikke stille til start i langrennet.
I Vinter-OL 2014 i Sotsji tok Moan sølv på 10 km/storbakke, bak landsmannen Jørgen Graabak, og tok gull i lagkonkurransen sammen med Graabak, Håvard Klemetsen og Magnus Krog
Moan ble i 2014 tildelt Holmenkollmedaljen. Moan avsluttet karrieren med 42.-plass i Holmenkollen 9. mars 2019.


== Verdenscupseire ==


== Sammenlagtplasseringer i verdenscupen ==


== Referanser ==


== Eksterne lenker ==
(no) Offisielt nettsted 
(en) Magnus Moan – kategori av bilder, video eller lyd på Commons 
(en) Magnus Moan på Internet Movie Database 
(de) Magnus Moan – Munzinger Sportsarchiv 
(en) Magnus Moan – Olympedia 
(en) Magnus Moan – Sports-Reference (OL-resultater – arkivert) 
(en) Magnus Moan – FIS (kombinert) 
(en) Magnus Moan – FIS (langrenn) 
Magnus Moan på Twitter 
Magnus Moan på Instagram
Petter Tande

Petter Laukslett Tande (født 11. juni 1985 i Trondheim) er en norsk tidligere kombinertløper som representerte Byåsen IL. Han var med på laget som vant gullmedaljene i lagkonkurransen under VM 2005 i Oberstdorf. Under VM 2007 i Sapporo vant han bronse i lagkonkurransen sammen med Espen Rian,Magnus Moan og Håvard Klemetsen. Etter at skikarrieren ble avsluttet i 2011 ble Tande fisker.Petter Tande debuterte i verdenscupen i 2002, og fikk sin første pallplass i Oberhof året etter. Han gikk helt til topps i et verdenscuprenn for første gang 17. desember 2005, da han vant i Ramsau i Østerrike.
Per november 2008 har Tande vunnet seks enkeltrenn i verdenscupen. Fire av disse seirene kom i sesongen 2007/08, da Tande kom på andreplass sammenlagt, bare slått av tyske Ronny Ackermann.
Tande ble rangert som nummer 292 på listen over de tusen beste idrettsutøverne i Trøndelag i avisa Nidaros sin kåring i 2022.


== Verdenscupseire ==


== Referanser ==


== Eksterne lenker ==
(en) Petter Tande – Olympedia 
(en) Petter Tande – Sports-Reference (OL-resultater – arkivert) 
(en) Petter Tande – FIS (kombinert) 
(en) Petter Tande – FIS (langrenn)
Ola Morten Græsli

Ola Morten Græsli (født 11. april 1980) er en tidligere norsk kombinertløper som representerte Tydal Idrettslag.
Han representerte Norge under VM 2003 i Val di Fiemme, der han ble nr. 7 på sprintøvelsen og nr. 15 på normaløvelsen. Han deltok også på det norske laget som endte på fjerdeplass i lagkonkurransen. To år senere var han ubenyttet reserve under VM i Oberstdorf.
I verdenscupen oppnådde Græsli som best en andreplass, på sprinten i Ramsau i Østerrike 18. desember 2005. I mål skilte det bare ett sekund mellom de fire beste. Magnus Moan gikk til topps, og Græsli slo franskmannen Jason Lamy-Chappuis og tyskeren Georg Hettich i spurten med henholdsvis ett og to tidels sekund. 
Græsli hadde to øvrige pallplasseringer i verdenscupen, begge fra Holmenkollen i mars 2003. 
Han er utdannet sykepleier og agronom. Han er gårdbruker på Vestre Græsli (Jensgarden) i Tydal.


== Referanser ==


== Eksterne lenker ==
(en) Ola Morten Græsli – FIS (kombinert)
Brompton gravlund

Brompton gravlund er en gravplass i Kensington i London. Den forvaltes av Royal Parks Agency som den eneste kongelige gravlunden.
Gravlunden ble åpnet i 1836 som ledd i en plan om å anlegge syv store gravplasser i en ring rundt Londons yttergrenser. Gravstedene i indre London – de fleste av dem kirkegårder – hadde lenge vært ute av stand til å dekke behovet for begravelser og ble ansett som helsefarlige og en uverdig måte å behandle de døde. 
Brompton gravlund ble utført av Benjamin Baud og har en formmessig plan med verneverdige bygninger, historiske monumenter og et kapell, formgitt etter Peterskirken i Roma, beliggende i sentrum.


== Eksterne lenker ==
Offisielt nettsted 
(en) Brompton Cemetery – kategori av bilder, video eller lyd på Commons
Kateřina Neumannová

Kateřina Neumannová  (født 15. februar 1973) er en tidligere tsjekkisk langrennsløper. Hun tilhørte verdenseliten fra midten av 1990-årene, og har 11 individuelle OL- og VM-medaljer. Hun var president i organisasjonskomiteen under ski-VM 2009 i Liberec.I verdenscupen har hun 4 plasseringer blant de tre beste sammenlagt:
tredjeplass i 1996/97, andreplass i 2001/02 (bak Bente Skari), andreplass i 2004/05 (bak Marit Bjørgen) og tredjeplass i 2006/07. Hun deltok i terrengsykling for Tsjekkia under Sommer-OL 1996.


== Meritter ==
VM 1997: bronse på 15 km fristil
OL 1998: sølv på 5 km klassisk, bronse på 10 km fristil
VM 1999: bronse på 5 km klassisk
OL 2002: sølv på 15 km fristil, sølv på jaktstarten
VM 2005: gull på 10 km fristil
OL 2006: gull på 30 km fristil, sølv på 7,5+7,5 km skiathlom
VM 2007: gull på 10 km fristil, sølv på 7,5+7,5 km skiathlom


== Referanser ==


== Eksterne lenker ==
(en) Kateřina Neumannová – Olympedia 
(en) Kateřina Neumannová – Sports-Reference (OL-resultater – arkivert) 
(cz) Kateřina Neumannová – Tsjekkias olympiske komité 
(en) Kateřina Neumannová – FIS (langrenn) 
(en) Kateřina Neumannová – Cycling Archives
Julija Tsjepalova

Julija Anatoljevna Tsjepalova (russisk Юлия Анатольевна Чепалова; født 23. desember 1976 i Komsomolsk-na-Amure i Russland) er en russisk tidligere langrennsløper med til sammen tre OL-gull og tre andre OL-medaljer.
Hun var sammenlagtvinner i verdenscupen i sesongen 2000/2001, olympisk mester på 30 kilometer i 1998, bronsemedaljevinner i sprint og gullmedaljevinner i stafett fra verdensmesterskapet i 2001, og hun vant gull i sprint, sølv i 10 kilometer klassisk og bronse i 15 kilometer fristil i OL i 2002.
10. januar 2003 fødte hun en datter. I VM i 2005 vant hun sølv på 10 kilometer fristil, gull på 15 kilometer jaktstart, sølv i stafetten, og sølv i lagsprint, sammen med Aljona Sidko.
I august 2009 ble det kjent at Tsjepalova hadde avgitt en positiv dopingprøve 3. januar i Val di Fiemme. Hun la opp på grunn av dette. Den 23. desember 2009 besluttet FIS å utestenge henne i to år, fram til 20. august 2011.


== Se også ==
Liste over mestvinnende vinterolympiere


== Referanser ==


== Eksterne lenker ==
(de) Julija Tsjepalova – Munzinger Sportsarchiv 
(en) Julija Tsjepalova – Olympics.com 
(en) Julija Tsjepalova – Olympic.org 
(en) Julija Tsjepalova – Olympedia 
(en) Julija Tsjepalova – Sports-Reference (OL-resultater – arkivert) 
(en) Julija Tsjepalova – FIS (langrenn)
Pietro Piller Cottrer

Pietro Piller Cottrer (født 20. desember 1974 i Sappada) er en italiensk langrennsløper.
Cottrer debuterte i verdenscupen på hjemmebane i Sappada i desember 1994. Hans første store internasjonale seier kom i 1997 da han vant den tradisjonsrike 5-mila i Holmenkollen. Samme år gikk han på det italienske stafettlaget som tok bronse under VM i Trondheim. Han gikk også på det italienske laget som tok sølv under OL i Salt Lake City 2002 og gull på hjemmebane i Torino 2006. Her tok han også bronse på 30 km jaktstart.
Under VM i Oberstdorf 2005 vant han 15 km fri teknikk. I 2011 deltok han i sitt 8. ski-VM denne gangen i Oslo, hvor han gikk 30 km jaktstart og fikk en 13.-plass, 50 km fellesstart (19.-plass) samt 4 × 10 km stafett (femteplass).
Han kom på tredjeplass i verdenscupen i langrenn sesongen 2007/08. Han har fem verdenscupseire (per 6. mars 2011).
Han regnes som spesialist i fri teknikk, og han er ellers kjent for å gå i sin karakteristiske gule lue.


== Meritter ==
OL

Gull 4 x 10 km stafett Torino 2006
Sølv 4 x 10 km stafett Salt Lake City 2002
Bronse 30 km jaktstart Torino 2006VM

Gull 15 km fri teknikk Oberstdorf 2005
Bronse 4 x 10 km stafett Trondheim 1997
Bronse 30 km jaktstart Sapporo 2007


== Sammenlagtplasseringer i verdenscupen ==


== Referanser ==


== Eksterne lenker ==
(en) Pietro Piller Cottrer – Olympedia 
(en) Pietro Piller Cottrer – Sports-Reference (OL-resultater – arkivert) 
(it) Pietro Piller Cottrer – Italias olympiske komité 
(en) Pietro Piller Cottrer – FIS (langrenn) 
(en) Offisiell hjemmeside også tilgjengelig på italiensk.